**Paradoks ljubavi**

Ljubav se rodi

tek kad zvijezde ugase nebo

i označe joj posljednji dan.

Ljubav se probudi

tek kad je umiljata uspava noć

i zarobi je u neizbježan san.

Ljubav se zaljubi

tek kad nezasitna proguta je zemlja

i u teški je smjesti grob.

Ljubav zavoli

tek kad kraj ograniči je na vječnost

i sama sebi postane rob.

Jer ljubav je naivna,

jednom kad je visine ukradu,

obećavši joj ljepotu smrti,

svojim će je životom zavesti samoća

i na nepovratan je poslati put

gdje će je nade u beznađu gušiti,

gdje će svaki korak ostavljati tragove boli,

gdje će spoznati nemoguću mogućnost

da zauvijek nekoga voli...